arbeidskamp
Store norske leksikon,Samfunn,Arbeid og velferd,Arbeidsliv,Streik og konflikt
Arbeidskamp, en kollektiv aksjon iverksatt av den ene parten i en arbeidsrettslig interessetvist for å fremtvinge en løsning på tvisten som er gunstigst mulig for vedkommende part.
Den vanligste form for arbeidskamp iverksatt av arbeidsgiversiden er lockout, mens det vanlige arbeidskampmiddelet fra arbeidstakernes side er streik.Det fins også andre former for arbeidskamp, for eksempel gå sakte-aksjoner.Det fremgår av arbeidstvistloven § 8 at arbeidskamp er forbudt under arbeidsrettslige rettstvister. Derimot er arbeidskamp tillatt ved interessetvister, men også her gjelder det visse begrensninger med hensyn til når arbeidskamp kan iverksettes (arbeidstvistlovens §§ 3, 8, 18 og 25).Arbeidsstans kan også brukes for å støtte opp om en konflikt ved andre virksomheter. Dette kalles sympatiaksjon, eller sympatistreik og sympati-lockout. Les mer i Store norske leksikon lockout streik gå sakte-aksjon arbeidsrett arbeidstvist Eksterne lenker Arbeidstvistloven hos Lovdata